《贺丹山家兄得子和梁越狂邦宪韵》
明代·方献夫

江湖十载泛轻舠，正好庐山隐蒯鳌。更信宦途连弟拙，惟应门第待渠高。

英姿渐见能涂壁，佳器悬知陋续骚。他日奎躔联紫气，凤翎麟角冠时髦。

作者简介：（约1486—1541或1544）明广东南海人，初名献科，字叔贤，号西樵。弘治十八年进士。正德中授礼部主事，调吏部员外郎，旋从王守仁问学，谢病归西樵山中，读书十年。嘉靖初还朝，以议大礼称帝意，骤进少詹事。累官吏部尚书武英殿大学士，入阁辅政。持论和平，而舆论视为奸邪，连被劾。又见帝恩威不测，三疏引疾归。有《周易传义约说》、《西樵遗稿》。